( 254 ) 



toire h ancrer el manda tantost tous ses barons qui là estaient. Il 

 sasemblèrent tuit dedens la Monjoie, la nef le roi, et s'acordè- 

 rent que landemain bien matin iroient prendre terre à force, 

 maugré leur aneniis, se il leur osoient deffendre. Comandé fu 

 que on appareillast toutes les gaîies et tous les menus vessiaus, 

 et que, landemain bien matin, i entrassent tuit cil qui entrer i 

 porroient. Bien fu dit que chascun se confessast et feist son tes- 

 tament, et atornast bien son afaire corne pour morir, se il plai- 

 soit à Nostre-Seingneur. 



Quant ce vint landemain, li rois oï le service Jhésu-Crist et 

 tele messe comme l'on fait en mer, el s'arma et comanda que tuit 

 s'armassent et entrassent es petis vaisseaus pour aler prendre 

 terre. Li rois entra en unecoiche de Normandie et nous et nostre 

 compaingnie aveques lui et li légas ausint qui tenoit la vraie 

 crois etenseignoit la gent armée, qui estoient es menus vaissiaux 

 pour aler prendre terre. Li rois fist entrer en la barge de can- 

 tier monseignor Jehan de Biaumont, Mahi de Marli, Joffroi de 

 Sargines, et fist mettre le confanon monseignor S 1 Denis awee 

 eus. Ce le barge ala toute devant, et tuit li autre vaissel après et 

 suivirent le confanon. La coche où li rois estait et li légas awee 

 lui, qui tenoit la vraie crois, et nos, estions derrier. 



Quant nous aproichasmes de la rive à une arbalestée, moût 

 grant planté de Turs qui là estoient sor la rive à pié et à cheval 

 traistrent à nos moût espessement et nos à eus, et quant nos 

 aproichasmes de terre, bien II mil Turs qui là estoient, se féri- 

 rent en la mer bien avant contre nos gens, et assez de cens à pié. 

 Quant nostre gent, qui armé estoient à pié es vaissiaus et meis- 

 mement li chevalier virent ce (et meismement moût d'autres), 

 n'entandirent pas à suire le confanon monseingnor saint Denise, 

 ains saillirent en li aue tuit armé, li un jusques aus esselles et 

 li autres jusques aux mamelles, les uns plus et les autres moins, 

 selonc ce que la mer estoit plus parfonde en un leu qu'en autre. 

 Assez i ot de nos gens qui traistrent leur chevaux par grant péril 

 et par grant proesce hors des vaissiaux où il estoient. 



